柏保路·艾斯高巴

柏保路·艾斯高巴，全名叫柏保路·艾美利奧·艾斯高巴·加維里亞，係哥倫比亞嘅大毒梟，亦係史上最大毒販。

艾斯高巴喺1970年初偷賣墳墓賺咗10萬蚊美金起朵，去咗麥德連做汽車銷售時，做埋道友嗰行。後嚟靠佢運可卡因到美國發嗮達，資產總數喺1989年殺到《福布斯》富豪榜排全球第七。後嚟佢俾人舉報賣毒品之後，為避開法律制裁，重用好多錢收買好多政府官員、法官同政治人物。雖然美國同哥倫比亞政府睇到艾斯高巴冇眼睇，但麥德連啲人話佢係猛人，因為佢曾經出錢幫麥德連起過棒球場同贊助過好多波隊，重幫過窮人變有錢佬。所以有好多人撐艾斯高巴。

哥倫比亞喺1991同1992年期間，因吸毒導致將近28000人死亡事件而得人驚，所以政府開始打擊世界最大嘅毒品霸權主義。警方通過大量嘅偵查搜索，最後喺1991年捉咗艾斯高巴收監，但艾斯高巴驚住俾政府引渡返美國而喺1992年7月22號逃獄成功。

後嚟哥倫比亞為咗買起艾斯高巴，重成立咗特別行動組，最後喺1993年12月2號成功搞掂艾斯高巴。

類:哥倫比亞人
類:危險罪犯
類:慈善家
類:槍決者